21. oktoober

**21. oktoober** on Gregoriuse kalendri 294. (liigaastal 295.) päev. Juliuse kalendri järgi 8. oktoober (1901–2099).

## Sündmused
### [[Eesti]]s
* 1917 – 
* 1933 – paavsti esindaja Antonio Arata esitas oma volitused välisiministri kohusetäitjale Peeter Kurvitsale.
*   1933 – Tartus toimus Korporatsioon Fraternitas Estica maja pühitsemine.
*   1933 – Tartu Ülikooli rektorile Johan Kõpule esitati 315 allkirjaga üliõpilaste märgukiri Alfred Isaaci professoriks valimise vastu, kuna see "Drang nach Osteni" väljendusena annaks uut vett saksa marurahvuslaste veskile ja tähendaks saksa orientatsiooni kõvendamist eesti tulevasis majandusteadlasis ja muudaks Eesti "Hitlerlandiks", Saksa asumaaks.
* 1983 – Tallinnas toimus tulekahju remonditavas Eesti Draamateatris. Tuleroaks langes peaaegu lõpuni viimistletud teatrisaal ja kallid kristall-lühtrid. Väidetavalt põhjustas põlengu järelevalveta jäetud prožektori rike.
* 1987 – Võru surnuaial toimus umbes 3200 osavõtjaga Vabadussõjas langenute mälestusmiiting. Hiljem suundus umbes 1000-inimeseline rahvahulk Võru kesklinna, kolonni eesotsas kanti sinimustvalget lippu.
* 1990 – Eesti presidendi Konstantin Pätsi põrm maeti ümber Tallinna Metsakalmistule.

### Maailmas

* 1097 – Esimene ristisõda: algas Antiookia piiramine, mis kestis kuni järgmise aasta 2. juunini.
* 1520 – Fernão de Magalhães avastas väina, millele hiljem anti tema nimi.
* 1600 – Tokugawa Ieyasul õnnestus Sekigahara lahingus kindlustada Tokugawa dünastia ülemvõimu Jaapanis. Lahing tähistab Sengoku-perioodi lõppu ning Edo-perioodi algust.
* 1680 – rajati komöödiateater Comédie-Française.
* 1792 – Prantsusmaa okupeeris Mainzi, tahtes seal moodustada vabariigi.
* 1805 – Kolmanda koalitsiooni sõda: Trafalgari lahing, Prantsusmaa kaotas merejõuna tähtsuse.
* 1824 – britt Joseph Aspdin sai patendi portlandtsemendile.
* 1872 – Suurbritannia ning USA poolt vahendajaks kutsutud Saksamaa keiser Wilhelm I otsustasid Washingtoni territooriumi ja Briti Columbia vahel asuvad San Juani saared anda USAle ning lõpetada sellega kaksteist aastat väldanud Seasõja.
* 1895 – Jaapan purustas Formosa vabariigi ning lõi selle asemele oma koloonia.
* 1915 – Ameerika Telefoni- ja Telegraafikompanii (AT&T) lõi esimest korda raadiotelefoniühenduse üle Atlandi ookeani.
* 1918 – loodi Venemaa SFNV ja NSV Liidu sõjaväeluure, mis eri nimede – Razvedupr ja GRU – all tegutseb tänini.
* 1944 – Teine maailmasõda: kolm nädalat kestnud lahingu järel vallutasid liitlased esimese Saksamaa suurlinnana Aacheni.
* 1959 – New Yorgis avati Guggenheimi muuseum.
* 1960 – Suurbritannias lasti vette esimene tuumaallveelaev HMS Dreadnought.
* 1986 – Marshalli Saared Mikroneesias iseseisvusid ja eraldusid Ameerika Ühendriikidest.

## Sündinud

* 1772 – Samuel Taylor Coleridge, inglise luuletaja
* 1833 – Alfred Nobel, rootsi keemik, Nobeli auhinnale alusepanija
* 1898 – Eduard Pütsep, eesti maadleja
* 1917 – Dizzy Gillespie, ameerika džässtrompetist, laulja ja helilooja
* 1928 – Radner Muratov, tatari rahvusest Vene näitleja
* 1944 – Ene Mihkelson, eesti prosaist ja luuletaja
* 1945 – Nikita Mihhalkov, vene filmilavastaja ja näitleja
* 1979 – Katrin Šmigun, eesti suusataja

## Surnud

* 1805 – Horatio Nelson, Briti viitseadmiral
* 1844 – Manuel Gregório de Sousa Pereira de Sampaio, Portugali sõjaväelane
* 1931 – Arthur Schnitzler, austria kirjanik
* 1939 – Johan Alamäe, Paide linnasekretär
* 1969 – Jack Kerouac, ameerika kirjanik ja kunstnik
* 1978 – Anastass Mikojan, nõukogude riigitegelane
* 1983 – Helmi Tohvelman, eesti ballettmeister ja lavatantsupedagoog
* 1984 – François Truffaut, prantsuse filmilavastaja
* 1987 – Salme Rootare, eesti maletaja
* 1997 – Aale Tynni, soome kirjanik
* 2010 – Heldur Niit, eesti rahvaluule- ja kirjandusteadlane
* 2011 – Aleksandr Olerski, Eesti jalgpallur

## Pühad
* Võrulaste tahteväljenduspäev
* ...

## Ilmarekordid
* Tallinna maksimumtemperatuur +13,3 °C (1872)
* Tallinna miinimumtemperatuur −10,2 °C (1894)
* Tartu maksimumtemperatuur +16,1 °C (1909)
* Tartu miinimumtemperatuur −10,5 °C (1976)

## Viited